Vinyl Confessions

Vinyl Confessions er det åttande studioalbumet til det amerikanske rockebandet Kansas, gjeve ut i 1982. Det inneheld singelen «Play the Game Tonight», som nådde topp 20 og vart den tredje høgaste listeplasseringa til Kansas i USA, berre forbigått av «Carry on Wayward Son» og «Dust in the Wind». 

Bakgrunn
Vinyl Confessions var eit stort vendepunkt for bandet. Etter at både gitaristen og klaverspelaren Kerry Livgren og bassisten Dave Hope var blitt frelst, og Livgren fokuserte på kristne tekstar, gjekk ikkje songaren Steve Walsh med på den nye retninga til bandet og slutta for å skipe sitt eige band, Streets. Walsh hadde medverka mykje som låtskrivar, så bandet måtte finne ein ny songar som ikkje berre hadde ein vokalstil som kunne passe musikken til bandet, men som òg kunne bidra med songar til det komande albumet. Etter ein lang prosess stod valet mellom tre kandidatar: Warren Ham, Michael Gleason og John Elefante. Valet fall til slutt på Elefante.

«Fair Exchange» skildra verda som regjert av antikrist, medan «Chasing Shadows» peikte på frustrasjonen ved å søkje etter noko anna enn den bibelske sanninga. «Diamonds and Pearls» la vekt på andeleg rikdom over økonomisk rikdom, medan «Face It», «Windows» og «Borderline» all hadde sterke evangeliske trekk. 

Vinyl Confessions vart lagt merke til av den gryande CCM-industrien (Contemporary Christian music). Fleire kristne magasin hylla den nye musikalske retninga til Kansas og CCM Magazine kåra Vinyl Confessions til årets album i 1982. Denne merksemda gav Kansas eit heilt nytt publikum, men det skapte òg ytterlegare strid i bandet. Dette kom fram under innspelinga av det neste albumet deira, Drastic Measures.

Vinyl Confessions var det siste albumet med fiolinisten og vokalisten Robby Steinhardt, som slutta i bandet etter den påfølgjande turneen og kom ikkje attende før i 1997. 

Mottaking

Allmusic anerkjende suksessen til singelen «Play the Game Tonight», men var elles negativ til plata. Dei kritiserte dei kristne tekstane som «ofte for dømande, med ein oss-mot dei-haldning», og insinuerte at albumet var meir generisk poprock enn dei tidlegare Kansas-albuma. Dei skreiv «det byrja å bli vanskeleg å skilje Kansas frå Foreigner og Journey».

Innhald

Medverkande
Kansas
 John Elefante — klaverinstrument, solovokal
 Kerry Livgren — gitar, klaverinstrument, Synclavier programmering
 Robby Steinhardt — fiolin, vokal, solovokal på «Crossfire»
 Rich Williams — gitar
 Dave Hope — bass
 Phil Ehart — trommer

Andre medverkande
 Warren Ham — munnspel
 Bill Bergman — altsaksofon, tenorsaksofon på spor 2, 5 og 6
 Lee Thornburg, John Berry jr. — trompet på spor 2 og 5
 Greg Smith — barytonsaksofon på spor 2 og 5
 Jim Coile — tenorsaksofon på spor 2 og 5
 Ben Dahlke — fagott på spor 5
 David Pack, Donna Williams — korvokal
 Roger Taylor — korvokal på «Right Away», «Diamonds and Pearls», «Play the Game Tonight»

Produksjon
 Kansas – produsent
 Ken Scott – produsent, lydteknikar
 Brian Leshon, David Spritz, Phil Jost, Ralph Sutton – assisterande lydteknikarar
 Stan Ricker – mastering i Original Masteringworks/Mobile Fidelity Sound Lab, California
 Tom Drennon - kunstnarisk leiar og design
 Andrew Barnum - ekstra kunst
 Glen Wexler - fotografi

Salslister


Album
ÅrListePlassering1982Billboard 200 (USA) 16Den tyske albumlista36

Singlar
ÅrTitleListePlassering1982«Play the Game Tonight»Mainstream Rock Tracks (USA)4Billboard Hot 100 (USA)17RPM100 Singles (Canada)35«Right Away»Mainstream Rock Tracks (USA)33Billboard Hot 100 (USA)73«Chasing Shadows»Mainstream Rock Tracks (USA)54

Kjelder

Denne artikkelen bygger på «Vinyl Confessions» frå ,  den 24. mai 2020. 
 oppgav desse kjeldene:

Kategori:Kansas-album
Kategori:Musikkalbum frå 1982
Kategori:Album produserte av Ken Scott
Kategori:Epic Records-album
Kategori:Legacy Recordings-album